**განმარტებითი ბარათი**

**,,ახმეტის მუნიციპალიტეტის მერიის საშტატო ნუსხისა და თანამდებობრივი სარგოების დამტკიცების შესახებ“ ახმეტის მუნიციპალიტეტის საკრებულოს 2017 წლის 28 დეკემბრის N31 დადგენილებაში ცვლილების შეტანის თაობაზე;**

**ა) ზოგადი ინფორმაცია ნორმატიული აქტის პროექტის შესახებ:**

**ა.ა) ნორმატიული აქტის პროექტის მიღების მიზეზი:**

 ნორმატიული აქტის პროექტის მიღების საჭიროება გამოიწვია ,,საჯარო დაწესებულებაში შრომის ანაზღაურების შესახებ” საქართველოს კანონის დანართი N2-ის ცხრილი N2-ში მოცემულმა თანამდებობრივი სარგოებისთვის სახელფასო კოეფიციენტების კატეგორიების მოთხოვნებმა.

 ზემოაღნიშნულმა ფაქტმა აუცილებელი გახადა თვითმმართველობის ნორმატიული აქტების კანონთან შესაბამისობაში მოყვანა.

**ა.ბ) ნორმატიული აქტის პროექტის მიზანი**

 ნორმატიული აქტის პროექტის მიღების მიზანს წარმოადგენს საკრებულოს დადგენილების ,,საჯარო დაწესებულებაში შრომის ანაზღაურების წესის შესახებ“ საქართველოს კანონთან შესაბამისობაში მოყვანა.

,,საქართველოს 2019 წლის სახელმწიფო ბიუჯეტის შესახებ“ საქართველოს კანონის 24-ე მუხლის მე-2 პუნქტის მიხედვით: 2019 წელს საჯარო დაწესებულებებში დასაქმებულთა შრომის ანაზღაურების განსაზღვრის მიზნით საბაზო თანამდებობრივი სარგო განისაზღვრა 1000 ლარის ოდენობით.

მუნიციპალიტეტების ბიუჯეტების დაფინანსებაზე მყოფი ან/და მათ მიერ დაფუძნებული/მათი კონტროლისადმი დაქვემდებარებული საჯარო დაწესებულებების მოხელეთა თანამდებობებისათვის თანამდებობრივი სარგოები დგინდება თანამდებობის/პოზიციის ფუნქციური დატვირთვის გათვალისწინებით, საბაზო თანამდებობრივი სარგოს ,,საჯარო დაწესებილებაში შრომის ანაზღაურების შესახებ“ საქართველოს კანონის №2 დანართის №2 ცხრილით განსაზღვრულ შესაბამის კოეფიციენტზე ნამრავლით და აისახება საჯარო დაწესებულების საშტატო ნუსხაში.

ზემოაღნიშნული მოცემულობიდან გამომდინარე კანონი არ გვაძლევს არსებულ კოეფიციენტებს შორის ლავირების საშუალებას,ხოლო მეორე კატეგორიის უფროსი სპეციალისტების თანამდებობრივი სარგოს ოდენობა მოქმედ საშტატო ნუსხაში გამრავლებულია არასწორ კოეფიციენტზე.საჯარო დაწესებულებაში შრომის ანაზღაურების ზოგადი წესის მიხედვით საბიუჯეტო ასიგნებათა შემცირება არ შეიძლება იყოს თანამდებობრივი სარგოს შემცირების საფუძველი,შესაბამისად საკრებულოს დადგენილების ,,საჯარო დაწესებულებაში შრომის ანაზღაურების წესის შესახებ“ საქართველოს კანონთან შესაბამისობაში მოყვანის მიზნით საჭიროა ,,ახმეტის მუნიციპალიტეტის მერიის საშტატო ნუსხისა და თანამდებობრივი სარგოების დამტკიცების შესახებ“ ახმეტის მუნიციპალიტეტის საკრებულოს 2017 წლის 28 დეკემბრის N31 დადგენილებაში ცვლილების შეტანა.

**ა.გ)** **ნორმატიული აქტის პროექტის ძირითადი არსი:**

პროექტის მიხედვით:

დებულება შედგება ორი მუხლისაგან და დანართისაგან, რომელშიც დეტალურადაა გაწერილი ცვლილებები. კერძო, წარმოდგენილი პროექტით მეოთხე რანგის პირველი კატეგორიის უმცროსი სპეციალისტების თანამდებობრივი სარგო 450 ლარიდან გაიზარდა 500 ლარამდე, მესამე რანგის მესამე კატეგორიის უფროსი სპეციალიტების თანამდებობრივი სარგო 600 ლარიდან გაიზარდა 700 ლარამდე, მესამე რანგის მეორე კატეგორიის უფროსი სპეციალიტების თანამდებობრივი სარგო 650 ლარიდან გაიზარდა 800 ლარამდე, მესამე რანგის პირველი კატეგორიის უფროსი სპეციალიტების თანამდებობრივი სარგო 700 ლარიდან გაიზარდა 900 ლარამდე. უცვლელი რჩება მერის, მერის მოადგილეების, პირველადი სტრუქტურული ერთეულების ხელმძღვანელების (სამსახურის უფროსები) და მეორადი სტრუქტურული ერთეულების ხელმძღვანელბის (განყოფილების უფროსები) თანამდებობრივი სარგოები.

 განსხვავებული ფუნქციური დატვირთვის გამო, პირველი კატეგორიის უმცროს სპეციალისტებს, მხოლოდ 3 საჯარო მოხელეს (ერთი ადმინისტრაციული სამსახურის და ორი ძეგლთა დაცვის განყოფილების) დიფერენციაცით მიეცემათ მცირედით განსხვავებული სახელფასო სარგო ნაცვლად 500 ლარისა 700 ლარი.

|  |
| --- |
|  |
|  |

**ბ) ნორმატიული აქტის პროექტის ფინანსური დასაბუთება**

**ბ.ა)** ნორმატიული აქტის პროექტის მიღება გამოიწვევს დამატებითი ხარჯების გაღებას ახმეტის მუნიციპალიტეტის ბიუჯეტიდან.

**ბ.ბ) ნორმატიული აქტის პროექტის გავლენა ბიუჯეტის საშემოსავლო ნაწილზე**

ნორმატიული აქტის პროექტის მიღება არ მოახდენს გავლენას **ახმეტის მუნიციპალიტეტის 2019 წლის ბიუჯეტის საშემოსავლო ნაწილზე.**

**ბ.გ) ნორმატიული აქტის პროექტის გავლენა ბიუჯეტის ხარჯვით ნაწილზე**

ნორმატიული აქტის პროექტის მიღება გავლენას იქონიებს ახმეტის მუნიციპალიტეტის 2019 წლის ბიუჯეტის ხარჯვით ნაწილზე.

**გ) ნორმატიული აქტის პროექტის ავტორი და ინიციატორი**

**გ.ა)** ნორმატიული აქტის პროექტის ავტორია ახმეტის მუნიციპალიტეტის მერია.